**Terminologija u oblasti odbrane**

|  |  |
| --- | --- |
| **Termin** | **Definicija** |
| **Municija** | Sve supstance i predmeti koji mogu imati eksplozivna svojstva, uključujući: a) eksplozivne supstance i pirotehniške smeše; b) predmete koji sadrže eksplozive;[[1]](#endnote-1) c) agense i predmete koji nisu navedeni pod a) ili b), a koji su proizvedeni kako bi postigli praktični efekat putem eksplozije ili pirotehnički efekat; i d) agense i supstance koje proizvode dim. Ova definicija obuhvata konvencionalnu municiju, eksplozivne materijale i uređaje za detonaciju kopnenih, vazdušnih i mornaričkih oružanih sistema.[[2]](#endnote-2) Municija i eksplozivi obuhvataju čaure (metke) malokalibarskog oružja, granate i projektile lakog oružja, mobilne kontejnere sa projektilima i zrnima za jednokratno dejstvo, protivvazdušne i protivtenkovske sisteme, protivpešadijske i protivtenkovske granate, nagazne mine i eksplozive.[[3]](#endnote-3)  U kontekstu vatrenog oružja, municijom se smatra kompletan metak ili njegove komponente, uključujući čaure, kapisle, barutno punjenje, zrna i projektile, koji se koristi u vatrenom oružju.[[4]](#endnote-4) |
| **Naoružanje** | Sve vrste ubojnih sredstava, vojne opreme, podkomponenata i lansirnih sistema (sistema za dostavu), uključujući borbene tenkove, oklopna borbena vozila, vojne avione, artiljerijske sisteme, vojne helikoptere, projektile, paravojnu policijsku opremu, minobacače, mitraljeze i automatske puške, puške, pištolje, protivtenkovsko oružje, mine, granate, kasetne bombe i sve vrste municije. |
| **Broker, posrednik u trgovini oružjem** | Ujedinjene nacije (UN) definišu posrednika u trgovini oružjem kao: „Fizičko ili pravno lice koje postupa u svojstvu posrednika i povezuje relevantne strane i dogovara ili olakšava potencijalnu transakciju [naoružanja] u zamenu za neki oblik koristi, bilo finansijske ili neki druge.“[[5]](#endnote-5) Arms brokers negotiate, arrange for, or otherwise facilitate the transfer of arms by bringing together buyers, sellers, transporters, financiers, and/or insurers to make a deal for some form of compensation or financial reward.[[6]](#endnote-6) |
| **Posredovanje u trgovini oružjem** | Aktivnosti koje se obavljaju za proviziju, korist ili cilj, bilo finansijski ili neki drugi, uključujući politički ili lični račun, od strane fizičkih lica ili privrednih subjekata i koje uključuju jednu ili više sledećih aktivnosti:   * *Postupanje u svojstvu posrednika u pregovaranju ili dogovaranju transakcije (posla) koja obuhvata oružje između nekog dobavljača ili pružaoca srodnih usluga i nekog kupca ili primaoca,* poput   + dovođenje kupaca i prodavaca u kontakt;   + pronalaženje i ponuda poslovnih prilika kupcu i prodavcu; i   + pružanje detaljnih informacija ili praktične pomoći u realizaciji ili zaključenju transakcije; * *Dogovaranje ugovora i pribavljanje neophodnih dokumenata i/ili dozvola u ime drugih za obavljanje transakcije trgovine oružjem,* što može da obuhvata: * predlaganje, osmišljavanje ili olakšanje prenosa ugovora između kupca, prodavca i pružalaca usluga; * osiguranje razmene druge neophodne komercijalne, uvozne, izvozne, carinske i/ili dokumentacije o krajnjoj nameni i plaćanja između strana u transakciji i nadležnih državnih organa; * *Organizovanje, pregovaranje ili olakšavanje ključnih usluga za završetak transakcije trgovine oružjem,* kao što su tehničko savetovanje, prevoz, špedicija, skladištenje, logistika, finansiranje ili osiguranje; * *Postupanje u svojstvu agenta ili zastupnika za kupce, prodavce ili brokere* u pregovaranju, realizaciji ili zaključivanju transakcije trgovine oružjem.[[7]](#endnote-7)   Napomena: *Postoje brojne međunarodno priznate definicije „posredovanja u trgovini oružjem“ i „aktivnosti posredovanja u trgovini oružjem“. Većina međunarodnih definicija, kao što je ona Organizacije za evropsku bezbednost i saradnju (OEBS) i Zajedničkog stava Evropske unije (UN) o posredovanju u trgovini oružjem, obuhvataju pregovaranje ili dogovaranje transakcija ili trgovinu (kupovinu i prodaju) bez obzira na to da li fizičko ili pravno lice koje to radi postupa u svojstvu posrednika.*[[8]](#endnote-8) *Šira definicija „aktivnosti posredovanja u trgovini oružjem“ odražava realnost poslovanja u posredovanju u trgovini oružjem i uzima u obzir različite usluge koje posrednici u trgovini oružjem mogu da pruže.*[[9]](#endnote-9) *Svest o ovim aktivnostima, kao i njihovo regulisanje, važni su elementi sveobuhvatnih i efektivnih kontrola posredovanja u trgovini oružjem i borbi protiv nezakonitog prenosa oružja.* |
| **Trgovac oružjem** | Fizičko ili pravno lice koje kupuje oružje u svrhu preprodaje ili prodaje oružje koje je već u njegovom vlasništvu.[[10]](#endnote-10) |
| **Embargo na oružje** | Nacionalne, međunarodne ili regionalne politike za sprečavanje direktne ili indirektne isporuke, prodaje ili transfera naoružanja i srodnih borbeno-tehničkih sredstava svih vrsta, pomoći ili obuke u vezi sa vojnim aktivnostima zemljama, teritorijama, pojedincima i grupama na koje se primenjuju ograničenja, kao i preduzećima i subjektima sa njihovih teritorija ili od strane njihovih državljana van njihovih teritorija, ili korišćenjem njihovih plovila ili vazduhoplova.[[11]](#endnote-11)  **Embargo UN** sastoji se od mera koje mogu da obuhvataju potpun ili delimičan prekid ekonomskih odnosa i železničkog, morskog, vazdušnog, poštanskog, telegrafskog saobraćaja i radijske i drugih sredstava komunikacije, kao i prekid diplomatskih odnosa koji je obavezujući za sve države članice UN u skladu sa Poglavljem VII.[[12]](#endnote-12) |
| **Trgovina oružjem** | Međunarodna trgovina i prenos svih vrsta ubojnih sredstava, vojne opreme, podkomponenata i lansirnih sistema (sistema za dostavu) i druge robe konstruisane za vojnu namenu ili predviđene za vojnu namenu. Trgovina oružjem takođe se sastoji i od vojnih usluga kao što su obuka, aktivnosti snabdevanja, popravka opreme, tehnička pomoć i izgradnje postrojenja za namensku proizvodnju.[[13]](#endnote-13) |
| **Transfer naoružanja i vojne opreme** | Svaka transakcija koja za rezultat ima promenu vlasništva i/ili kontrole nad svim vrstama ubojnih sredstava, vojne opreme, podkomponenata i lansirnih sistema (sistema za dostavu), kao i druge robe konstruisane za vojnu namenu, i svako fizičko premeštanje te robe iz jedne nadležnosti u drugu. Transferi obuhvataju one koji se obavljaju u zamenu za direktno plaćanje, kredit, stranu pomoć, bespovratna sredstva i robu primljenu na osnovu kompenzacije ili barter posla. Transferi oružja takođe obuhvataju fizičke i nevidljive transfere ekspertize, informacija, projekata, planova, tehnologije ili dobara u okviru licencnih i sporazuma o zajedničkoj proizvodnji, aranžmane o zakupu, i isporuke naoružanja u zamenu za koje dobavljač ne dobija finansijsku naknadu, robu ili usluge. Pružanje stručnosti, znanja i veština o korišenju naoružanja od strane jednog ili više lica drugom licu u drugoj nadležnosti takođe čini nevidljivi transfer.[[14]](#endnote-14)A transfer may be:   * **Zakonit/ legalan/ legitiman:** Transfer oružja koji se obavlja uz aktivnu ili pasivnu uključenost nacionalnih vlada ili njihovih ovlašćenih zastupnika i u skladu sa domaćim i međunarodnim pravom;[[15]](#endnote-15) * **Nezakonit/ nelegalan/ „crno tržište“**: Transfer naoružanja koji se sprovodi uz jasno kršenje domaćeg i/ili međunarodnog prava i bez zvanične saglasnosti ili odobrenja vlade;[[16]](#endnote-16) * **„Sivo tržište“**: Transferi koje obavlja vlada, njen zastupnik/ci ili pojedinac koji namerno iskorišćava rupe u nacionalnom i međunarodnom zakonodavstvu kako bi izbegao kontrole trgovine oružjem.[[17]](#endnote-17) |
| **Lansirni sistem/ sistem dostave** | Projektili, rakete i drugi bespilotni sistemi koji su u stanju da, ili koji su posebno konstruisani za dostavu, odnosno isporuku nuklearnog, hemijskog, biološkog i konvencionalnog oružja.[[18]](#endnote-18) |
| **Potvrda o dostavi robe dvostruke namene (DVC)** | „Dokument koji izdaju državni organi zemlje krajnjeg odredišta nakon što se izvrši izvoz, a roba ili uđe u izvoznu nadležnost zemlje primaoca ili je na drugi način evidentirana od strane uvoznika kod države izdavaoca potvrde.“[[19]](#endnote-19) |
| **Bojazan u pogledu odredišta u kome dolazi do preusmeravanja robe** | Države se označavaju kao one koje izazivaju „bojazan da je reč o odredištu u kome dolazi do preusmeravanja robe“ ukoliko se utvrdi da dopuštaju značajno preusmeravanje robe, kako kontrolisane tako i one koja nije predmet kontrole, kroz svoju teritoriju do druge države koja podleže sankcijama ili embargu.[[20]](#endnote-20) |
| **Krajnji korisnik/ci koji izazivaju zabrinutost:** | Pojedinci, privredni subjekti i vlade pod međunarodnim, regionalnim ili nacionalnim sankcijama, ograničenjima ili embargom na naoružanje i vojnu opremu. Krajnji korisnici koji izazivaju zabrinutost obuhvataju one zemlje koje podležu embargu na naoružanje i vojnu opremu Ujedinjenih nacija i/ili OEBS, kao i svi pojedinci ili privredni subjekti koje je Savet bezbednosti UN označio kao strane na koje se primenjuju ograničenja. |
| **Eksplozivi** | **„**Čvrste, tečne ili gasovite supstance ili smeše koje moraju da eksplodiraju kada se koriste kao primarna, startna ili glavna punjenja u bojevim glavama, prilikom rušenja ili pri drugim primenama.“[[21]](#endnote-21) |
| **Vanteritorijalne kontrole** | 1. Odredbe nacionalnog zakonodavstva koje omogućavaju vladi da sprovodi nadležnosti i kontrolu nad državljanima, licima sa stalnim prebivalištem, kao i registrovanim privrednim društvima kada obavljaju aktivnosti/delatnost u inostranstvu.[[22]](#endnote-22) Primeri vanteritorijalnih aktivnosti za koje vlade mogu odlučiti da ih regulišu uključuju brokerske usluge, povezane aktivnosti i srodne usluge, kao i ponovni izvoz i/ili ponovni tranfer/prenos trećoj strani.[[23]](#endnote-23) |
| **Vatreno oružje** | Svako ručno prenosivo oružje sa cevi koje je izrađeno ili može biti prilagođeno da izbaci zrno, kuglu, sačmu ili projektil pod dejstvom potisnog sredstva (isključujući trofejno oružje ili njihove replike).[[24]](#endnote-24) |
| **Zastava pogodnosti** | Poslovna praksa registrovanja trgovačkog broda u suverenoj državi koja se razlikuje od one vlasnika broda ili one pod čijom zastavom brod plovi. Moguće je odlučiti da se brod registruje pod zastavom pogodnosti (FOC) kako bi se smanjili operativni troškovi, utajio porez ili izbegli propisi zemlje vlasnika broda. Usko povezani termin „otvoreni registar“ koristi se za opisivanje organizacije koja će registrovati brodove u vlasništvu stranih subjekata.[[25]](#endnote-25) |
| **Propisi o međunarodnoj trgovini oružjem (ITAR)** | Propisi koje primenjuje Ministarstvo spoljnih poslova SAD u cilju kontrole izvoza američkog naoružanja i vojne opreme, kao i usluga. Odredbe koje se sprovode u Propisima o međunarodnoj trgovini oružjem (ITAR) uređene su Zakonom o kontroli izvoza oružja (AECA). Direktna komercijalna prodaja naoružanja i vojne opreme poreklom iz SAD, kao i njihovih komponenti, tehnologija i usluga podleže izdavanju dozvola koje izdaje Uprava za kontrolu trgovine naoružanjem i vojnom opremom (Directorate of Defense Trade Controls - DDTC) u skladu sa Propisima o međunarodnoj trgovini oružjem.[[26]](#endnote-26) |
| **Ručni raketni sistemi za protivvazdušnu odbranu (MANPADS)** | Raketni sistemi zemlja-vazduh kojima može upravljati jedan čovek ili nekoliko pripadnika oružanih snaga koji služe kao posada. |
| **Borbeni avion** | Avion fiksne ili varijabilne geometrije krila konstruisan, opremljen ili modifikovan za: (1) jurišno dejstvo: vođenim projektilima, nenavođenim raketama, bombama, puškama, mitraljezima, topovima ili drugim oružjem za uništenje; (2) prikupljanje podataka o namerama, snazi i rasporedu protivnika (izviđanje); (3) učestvovanje u komandovanju jedinicama i elektronskom ratovanju; (4) suzbijanje elektronskog ili vatrenog dejstva sistema protivvazdušne odbrane; ili, (5) dopunu goriva iz vazduha ili desantna dejstva. |
| **Sveobuhvatna kontrola** **krajnje vojne namene** | Odredba nacionalnog zakonodavstva kojom se zahteva da pravno ili fizičko lice podnese zahtev za izdavanje dozvole za obavljanje određene trgovinske delatnosti koja uključuje robu ili tehnologije koje se ne nalaze na kontrolnim listama, a za koje to lice zna, u vezi sa kojom je bilo informisano od strane državnih organa ili ima razloga da veruje da ta roba ili tehnologija može biti predodređena za krajnju konvencionalnu vojnu namenu. |
| **Rakete/ projektili ili raketni sistemi** | Vođene ili nenavođene rakete, balističke ili krstareće rakete sa dometom dostave bojevih glava ili oružja za uništenje od najmanje 25 km, i sredstva konstruisana ili modifikovana posebno za lansiranje takvih projektila ili raketa. |
| **Vojna oprema (takođe poznata kao bezbednosno osetljiva oprema ili naoružanje i vojna oprema / konvencionalno oružje / naoružanje)** | Vojna oprema su „kompletni uređaji sa punjenjem od eksploziva, potisnih eksploziva, pirotehničkih smeša, inicirajućih jedinjenja ili nuklearnih, bioloških ili hemijskih materijala za upotrebu u vojnim operacijama.“ „Konvencionalno oružje odnosi se na oružje koje nije oružje za masovno uništenje. Ono može da uključi, mada ne isključivo: oklopna borbena vozila, vojne helikoptere, vojne avione, ratne brodove, malokalibarsko i lako oružje (SALW), nagazne mine, kasetne bombe, municiju i artiljeriju. To su glavna oruđa rata.[[27]](#endnote-27) |
| **Kontrolna lista naoružanja i vojne opreme** | Nacionalna lista naoružanja i vojne opreme, delova, komponenata, softvera i tehnologija koje podležu posebnim kontrolama spoljne trgovine.  Napomena 1: *Lista naoružanja i vojne opreme Vasenarskog aranžmana (VA) predstavlja osnovu za kontrolne liste svih država koje učestvuju u Vasenarskom aranžmanu. Lista naoružanja i vojne opreme obuhvata širok spektar naoružanja i vojne opreme, kao i municije, informacionih i komunikacionih tehnologija, opreme za obuku i opreme za proizvodnju oružja.[[28]](#endnote-28)*  Napomena 2: *Zajednička lista robe vojne namene Evropske unije (EU) je spisak robe, tehnologija i opreme obuhvaćene Zajedničkim stavom EU o izvozu oružja.[[29]](#endnote-29)* |
| **Nacionalni sistem kontrole trgovine oružjem** | Nacionalni sistem zakona, politika, procedura i smernica koje za cilj imaju efektivno regulisanje i praćenje robe i tehnologije koja je u vezi sa trgovinom oružjem. Sveobuhvatni i delotvorni sistemi kontrole trgovine oružjem regulišu uvoz, izvoz, tranzit, pretovar, brokerske usluge i nevidljivi transfer određene robe, delova, komponenata, softvera i tehnologija u vezi sa oružjem. |
| **Delovi i komponente** | „Delovi i komponente“ vatrenog oružja sastoje se od svih elemenata ili zamenskih elemenata koji su posebno osmišljeni/ konstruisani za vatreno oružje i nužni za njegov rad, uključujući cev, ram ili ležište zatvarača, navlaku ili bubanj, zatvarač ili sistem bravljenja, kao i svaki uređaj osmišljen/konstruisan ili prilagođen za smanjivanje buke izazvane pucnjem iz vatrenog oružja.[[30]](#endnote-30) Lista naoružanja i vojne opreme Vasenarskog aranžmana identifikuje komponente vojne opreme na osnovu pojedinačnih unosa. |
| **Registracija** | 1. Evidentiranje pravnih i/ili fizičkih lica koja žele da se bave određenom vrstom trgovine, odnosno određenim delatnostima sa zvaničnog nacionalnog spiska ili popisa delatnosti. Regulatorni organi mogu zahtevati od podnosioca zahteva za registraciju da dostavi podatke koji se odnose na njegovo iskustvo, poslovne podatke, finansijske podatke, podatke o robi/proizvodima kojima želi da trguje, i eventualno poslovne reference. Regulatorni organi mogu zahtevati od podnosilaca zahteva da navedu svoju državu prebivališta i državljanstvo, vlasništvo nad bilo kojim subjektom ili uključenost u relevantne firme koje se mogu koristiti za olakšanje srodnih delatnosti, kao i niz, odnosno vrste proizvoda kojima podnosilac zahteva želi da se bavi. Registracija takođe može da uključi službenu proveru i potvrdu informacija koje je podnosilac zahteva dostavio. Ove provere mogu uključivati proveru da li se protiv podnosioca zahteva vodi krivični postupak ili da li je osuđivan, u skladu sa nacionalnom diskrecionom odlukom.[[31]](#endnote-31)In some countries, registration requirements only apply to arms manufacturers. U drugim zemljama, proizvođači robe dvostruke namene takođe se moraju registrovati kod nadležnih organa pre nego što podnesu zahtev za izdavanje dozvole za transakciju. \* *Obavezno proverite propise vaše zemlje u oblasti kontrole spoljne trgovine strateškom robom, kao i druge propise da biste utvrdili da li postoje zahtevi za registraciju za fizička ili pravna lica koja se bave prometom robe koja je povezana sa oružjem.* |
| **Srodne usluge** | Odnosi se na srodne usluge koje se mogu pružati radi omogućavanja trgovinske transakcije, kao što su tehnička pomoć i usluge, obuka, transport, špedicija, skladištenje, finansiranje, osiguranje, održavanje i bezbednost.[[32]](#endnote-32) |
| **Agensi/materije za suzbijanje nereda** | „Supstance koje, pod očekivanim uslovima primene u svrhe suzbijanja nereda, kod ljudi brzo proizvode iritaciju ili parališuće fizičko dejstvo, koji nestaju ubrzo nakon prestanka izloženosti dejstvu te supstance. (Suzavci su, na primer, podvrsta agenasa za suzbijanje nereda.)“[[33]](#endnote-33) |
| **Fiktivno preduzeće** | Fiktivno preduzeće je pravno lice koje služi kao sredstvo za poslovne transakcije, a da samo nema neku značajnu imovinu/sredstva, poslovanje ili zaposlene. Fiktivna preduzeća kojima se ne može ući u trag su privlačno sredstvo za one koji peru novac, za finansijere terorizma ili one koji žele da izbegnu međunarodne sankcije. Kriminalci mogu da koriste po nekoliko fiktivnih preduzeća kako bi zbunili istražitelje i zaštitili sebe od krivičnog gonjenja. Korišćenjem niza fiktivnih preduzeća tamo gde su administrativni kapaciteti i sprovođenje zakona slabi, odlučni proliferatori mogu da organizuju isporuku strateške robe neovlašćenim krajnjim korisnicima.[[34]](#endnote-34) |
| **Malokalibarsko i lako oružje (SALW)** | Uključuje civilno, privatno i vojno oružje koje iz cevi izbacuje projektil, pod uslovom da komad tog oružja ili sistem može nositi pojedinac, mali broj ljudi ili da se taj komad oružja ili sistem mogu trasportovati tovarnim grlom ili nekim lakim vozilom.[[35]](#endnote-35)   * **Malokalibarsko oružje** Revolveri i samopunjivi pištolji, puške i karabini, automatske puške, automati i laki mitraljezi.[[36]](#endnote-36) * **Lako oružje:** teški mitraljezi, ručni/ potcevni bacači granata i bacači granata koji se mogu montirati na vozila, ručni/ protivvazduhoplovni topovi, bestrzajne puške, ručni lanseri protivoklopnih projektila i raketni sistemi; ručni raketni sistemi za protivvazdušnu odbranu (MANPADS) i minobacači kalibra manjeg od 100 mm.[[37]](#endnote-37) |
| **Poreski raj** | Politički, odnosno ekonomski subjekt koji ima mali ili nikakav porez na prihod ili kapitalnu dobit iz stranih izvora, te stoga predstavlja privlačno mesto za one koji žele da zaštite svoja sredstva. Centralno obeležje poreskog raja je to što se njegovi zakoni i druge mere mogu koristiti za izbegavanje fiskalnih zakona i propisa drugih nadležnosti.[[38]](#endnote-38) Poreske rajeve odlikuju slabi regulatorni sistemi, slabe procedure za izdavanje dozvola, slaba carinska kontrola i neadekvatni kapacitet za sprovođenje zakona. Relativno mala ograničenja koja se primenjuju na finansijske transakcije ili korporativnu delatnost u poreskim rajevima omogućavaju poverljive novčane transakcije i sprečavaju identifikaciju i praćenje subjekata uključenih u transfere oružja. Poreske rajeve često koriste beskrupulozni brokeri, prevoznici i transportna preduzeća kao pogodno odredište za pranje novca i utaju poreza.[[39]](#endnote-39) |

1. Obuhvata kompletne uređaje (projektile, zrna, mine itd.) napunjene eksplozivima, potisnim eksplozivima, pirotehničkim sredstvima, inicijalnim punjenjem ili nuklearnim, biološkim ili hemijskim materijalom, koji se koriste za napad, odbranu, obuku ili neoperativne svrhe, uključujući i one delove oružanih sistema koji sadrže eksplozive. Videti "United Nations International Ammunition Technical Guideline (IATG) Glossary of Terms, Definitions and Abbreviations," United Nations Office for Disarmament Affairs (UNODA), October 1, 2011, <www.un.org/disarmament/convarms/Ammunition/IATG/docs/IATG01.40.pdf>. [↑](#endnote-ref-1)
2. "OSCE Handbook of Best Practices on Conventional Ammunition,” Organization for Security and Co-operation in Europe (OSCE), 2008, <www.osce.org/fsc/33371?download=true>. [↑](#endnote-ref-2)
3. “Report of Governmental Experts on Small Arms”, A/52/298, Articles 26c and 27, United Nations, August 1997, <http://www.un.org/Depts/ddar/Firstcom/SGreport52/a52298.html>. [↑](#endnote-ref-3)
4. Protocol against the Illicit Manufacturing of and Trafficking in Firearms, Their Parts and Components and Ammunition, Article 3a, <https://treaties.un.org/doc/source/RecentTexts/18-12\_c\_E.pdf>. [↑](#endnote-ref-4)
5. UN dokument A/62/163: Izveštaj Grupe vladinih stručnjaka osnovane u skladu sa rezolucijom Generalne skupštine UN 60/81 u cilju razmatranja daljih koraka za unapređenje međunarodne saradnje u sprečavanju, suzbijanju i iskorenjivanju nezakonitih brokerskih usluga u oblasti malokalibarskog i lakog oružja, Generalna skupština Ujedinjenih nacija, 30. avgust 2007, <www.poa-iss.org/BrokeringControls/English\_N0744232.pdf>. [↑](#endnote-ref-5)
6. *Small Arms Survey 2001: Profiling the Problem*, Graduate Institute of International Studies, Geneva, Oxford University Press, 2001, Chapter 3, <http://www.smallarmssurvey.org/publications/by-type/yearbook/small-arms-survey-2001.html#c2973>. [↑](#endnote-ref-6)
7. “Developing a Mechanism to Prevent Illicit Brokering in Small Arms and Light Weapons: Scope and Implications,” United Nations Institute for Disarmament Research (UNIDR), 2006, <www.unidir.org/files/publications/pdfs/developing-a-mechanism-to-prevent-illicit-brokering-in-small-arms-and-light-weapons-scope-and-implications-328.pdf>; Holder Anders and Silvia Catteneo, “Taking Stock and Moving Forward the United Nations Process," Groupe de Recherche et d'Information sur la Paix et la Securité (GRIP) Report, 2005, <http://issat.dcaf.ch/content/download/9789/93715/file/Anders-Cattaneo2005-hs1.pdf>. [↑](#endnote-ref-7)
8. EU Common Position on Arms Brokering, Articles 2 and 3, *Official Journal of the European Union*, June 23, 2003, <http://eur-lex.europa.eu/LexUriServ/LexUriServ.do?uri=OJ:L:2003:156:0079:0080:En:PDF>. OEBS i Zajednički stav Evropske unije (UN) o posredovanju u trgovini oružjem definišu posrednike u trgovini oružjem kao fizička ili pravna lica koja pregovaraju ili dogovaraju transakcije koje mogu da obuhvataju prenos robe sa Zajedničke liste robe vojne namene EU iz neke treće zemlje u neku drugu treću zemlju; ili fizička i pravna lica koja kupuju, prodaju ili dogovaraju transfer te robe koja je u njihovom vlasništvu iz neke treće zemlje u bilo koju drugu treću zemlju. [↑](#endnote-ref-8)
9. “Developing a Mechanism to Prevent Illicit Brokering in Small Arms and Light Weapons: Scope and Implications,” UNIDR, 2006. [↑](#endnote-ref-9)
10. *Small Arms Survey 2001: Profiling the Problem*, 2001, str. 129. [↑](#endnote-ref-10)
11. “Arms Embargo: Explanation of Terms,” United Nations Sanctions Committee 1267, December 30, 2013, <www.un.org/sc/committees/1267/pdf/EOT%20Arms%20embargo\_ENGLISH.pdf>. [↑](#endnote-ref-11)
12. Charter of the United Nations, Article 41, United Nations, <https://www.un.org/en/documents/charter/>. [↑](#endnote-ref-12)
13. Paul Holtom and Mark Bromley, “The International Arms Trade: Difficult to Define, Measure, and Control,” *Arms Control Today*, July/August 2010, <http://www.armscontrol.org/act/2010\_07-08/holtom-bromley#3>. [↑](#endnote-ref-13)
14. “Nobel Peace Laureates' International Code of Conduct on Arms Transfers May 1997,” Nuclear Age Peace Foundation, 1997, <https://www.wagingpeace.org/articles/1997/05/00\_nobel-code-conduct.htm>. [↑](#endnote-ref-14)
15. *Small Arms Survey 2001: Profiling the Problem*, 2001, str. 167. [↑](#endnote-ref-15)
16. “The Illicit Arms Trade,” Federation of American Scientists (FAS), Issue Brief # 3, 2008, <http://www.fas.org/asmp/campaigns/smallarms/IssueBrief3ArmsTrafficking.html#ter>, and *Small Arms Survey 2001: Profiling the Problem*, 2001, Chapter 5. [↑](#endnote-ref-16)
17. “Developing a Mechanism to Prevent Illicit Brokering in Small Arms and Light Weapons: Scope and Implications,” UNIDR, 2006. [↑](#endnote-ref-17)
18. “List of National Reports by Submitting Member States,” UNSCR 1540 Committee, 2013, <http://www.un.org/en/ga/search/view\_doc.asp?symbol=S/RES/1540(2004)>. [↑](#endnote-ref-18)
19. https://books.google.com/books?id=LNRMAgAAQBAJ&pg=PA345&lpg=PA345&dq=%22Delivery+Verification+Certificate%22+AND+Export+Controls&source=bl&ots=jxTL0w8ugX&sig=xQ1R8wSiL4NmUHYHdSHlVaosJCk&hl=en&sa=X&ved=0ahUKEwiUvIqb8JPNAhUGWSYKHbV9CjA4ChDoAQgoMAA#v=onepage&q=%22Delivery%20Verification%20Certificate%22%20AND%20Export%20Controls&f=false [↑](#endnote-ref-19)
20. https://www.law.cornell.edu/uscode/text/22/8543 [↑](#endnote-ref-20)
21. "Definitions of Terms in these Lists," Wassenaar Arrangement, CTP, 2016, <http://wa.ctp-inc.com/index/index/view/content/page/Definitions.html>. [↑](#endnote-ref-21)
22. Dokument UN A/62/163: Izveštaj Grupe vladinih stručnjaka osnovane u skladu sa rezolucijom Generalne skupštine UN 60/81 u cilju razmatranja daljih koraka za unapređenje međunarodne saradnje u sprečavanju, suzbijanju i iskorenjivanju nezakonitih brokerskih usluga u oblasti malokalibarskog i lakog oružja, Generalna skupština Ujedinjenih nacija, 30. avgust 2007. [↑](#endnote-ref-22)
23. “Developing a Mechanism to Prevent Illicit Brokering in Small Arms and Light Weapons: Scope and Implications,” UNIDR, 2006. [↑](#endnote-ref-23)
24. Protokol protiv nezakonite proizvodnje i trgovine vatrenim oružjem, njegovim delovima i komponentama i municijom, član 3a. [↑](#endnote-ref-24)
25. Rosenberg, *The Essential Dictionary of International Trade*, 2004, p. 184. [↑](#endnote-ref-25)
26. http://www.unzco.com/infosource/glossary.htm#B [↑](#endnote-ref-26)
27. “United Nations International Ammunition Technical Guideline (IATG) Glossary of Terms, Definitions and Abbreviations,” UNODA, October 1, 2011. [↑](#endnote-ref-27)
28. Holtom and Bromley, “The International Arms Trade: Difficult to Define, Measure, and Control,” *Arms Control Today*, July/August 2010. [↑](#endnote-ref-28)
29. “Arms Export Control,” EU External Action website, 2013, <http://eeas.europa.eu/non-proliferation-and-disarmament/arms-export-control/index\_en.htm>. [↑](#endnote-ref-29)
30. Protokol protiv nezakonite proizvodnje i trgovine vatrenim oružjem, njegovim delovima i komponentama i municijom, član 3(b). [↑](#endnote-ref-30)
31. Dokument UN A/62/163: Izveštaj Grupe vladinih stručnjaka osnovane u skladu sa rezolucijom Generalne skupštine UN 60/81 u cilju razmatranja daljih koraka za unapređenje međunarodne saradnje u sprečavanju, suzbijanju i iskorenjivanju nezakonitih brokerskih usluga u oblasti malokalibarskog i lakog oružja, Generalna skupština Ujedinjenih nacija, 30. avgust 2007. [↑](#endnote-ref-31)
32. Anders and Catteneo, “Taking Stock and Moving Forward the United Nations Process,” 2005. [↑](#endnote-ref-32)
33. „Definicija termina u ovim listama“, Vasenarski aranžman, CTP, 2016. [↑](#endnote-ref-33)
34. “Developing a Mechanism to Prevent Illicit Brokering in Small Arms and Light Weapons: Scope and Implications,” UNIDR, 2006. [↑](#endnote-ref-34)
35. "Definitions of Small Arms and Light Weapons," Small Arms Survey, 2017, <www.smallarmssurvey.org/weapons-and-markets/definitions.html>. [↑](#endnote-ref-35)
36. Definitions of Small Arms and Light Weapons," Small Arms Survey, 2017. [↑](#endnote-ref-36)
37. Definitions of Small Arms and Light Weapons," Small Arms Survey, 2017. [↑](#endnote-ref-37)
38. Rosenberg, *The Essential Dictionary of International Trade*, 2004, p. 400. [↑](#endnote-ref-38)
39. *Small Arms Survey 2001: Profiling the Problem*, 2001, Chapter 5. [↑](#endnote-ref-39)